# אבא גנוב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אבא גנוב הוא שם של טרילוגיה של סרטים ישראלים (הראשון צולם ב־1987 השני ב־1989 והשלישי ב־1991).

## [עריכה] תקציר העלילה

| פרטי עלילה ("ספוילרים") מופיעים בהמשך.

### [עריכה] אבא גנוב 1

אבא גנוב 1
{{{תמונה}}}
בימוי: | ינקול גולדווסר
הפקה: | יהודה ברקן
תסריט: | חיים מרין
שחקנים ראשיים: | יהודה ברקן (יצחק צ'יקו בן-דוד) אלונה קמחי (גליה רשף) בן ציון (בן בן-דוד) קרן מור (מגי ויינברג) אורי שמיר (עו"ד נתן קוגלר)
ג'טה לוקה (סוניה)
לני רביץ (סאם ויינברג)
דן הרדן (שופט)
זארה ורתניאן (מורדוך)
יעקב כהן (בבר)
אריה צ'רנר (רינגו)
ירדן רוס (טינה)
אילנה ברקוביץ' (אפרת רשף)
יעל עמית (שולה)

חברת הפצה: | רועי הפקות בע"מ
יצא לאקרנים בתאריך: | 1987
משך הקרנה: | 87 דקות
שפת הסרט: | עברית
תקציב: | -
מוזיקה: | שלמה גרוניך
פרסים: | -
דף הסרט ב-IMDb

יצחק בן-דוד, המוכר יותר טוב לכולם בכינוי "צ'יקו", הוא דייג טברייני המגדל לבד את בן, בנו בן ה-8.

לפני 5 שנים, באישון לילה, מגי, אשתו, השאירה לו את הילד כשהיה בן 3, לקחה את כל הדברים שלה, נטשה אותם וברחה לארצות הברית כדי להתחתן עם מיליונר ולמצוא לעצמה חיים טובים יותר.

צ'יקו ובן מכירים על האונייה שלהם את גליה ואפרת התל אביביות. גליה היא עורכת דין אלמנה שאיבדה את בעלה במלחמת לבנון ומאז היא מגדלת לבד את ביתה. צ'יקו מתאהב בגליה וגם בן באפרת.

מגי עכשיו נשואה לאיש עסקים מיליונר בשם סאם ויינברג. היא חוזרת לארץ ודורשת את החזקה על הילד, אך צ'יקו מסרב לתת לה אותה. מי שמייצג אותה הוא עו"ד נוכל בשם קוגלר שהוא לא אחר מאשר המעסיק של גליה.

השופט, ששומע את שני הצדדים וגם את הצד של הילד, פוסק לטובת האם והילד עובר לגור איתה בתל אביב.

צ'יקו גונב את המכונית של קוגלר והוא נכנס למעצר. גליה משחררת אותו בערבות ומחתימה אותו על ייפוי כוח כדי שהיא תייצג אותו בעירעור. היא מתפטרת מהלשכה של קוגלר.

קוגלר אומר למגי וסאם שכדי לנצח בעירעור, עליהם לעזוב את הארץ עם הילד ולטוס לארצות הברית. הוא משכנע אותם שזה בסדר ו"חוקי" באופן מושלם.

בן לא מרגיש טוב בבית המלון דניאל בתל אביב. הוא מתגעגע לאבא שלו. אחרי שבן רב עם אמא שלו בגלל שהיא זרקה לו את כל המתנות שאבא שלו קנה לו בשמה לימי הולדתו כשהיא הייתה בחו"ל, הוא בורח בלילה מהבית וגליה מסיעה אותו לטבריה. גליה אומרת לצ'יקו שעליו להחזיר את הילד לאמו כדי שהעירעור שלו לא יידחה. בן לא רוצה לעזוב את אביו. צ'יקו ובן נשבעים שהם לא ייפרדו לעולם.

מגי ובעלה, סאם, נוסעים עם הילד לנמל התעופה בן גוריון. טינה, המזכירה של קוגלר, מתקשרת לגליה ומיידעת אותה במה שמתרחש. גליה, צ'יקו ואפרת נוסעים במהירות אל נמל התעופה בן גוריון, לא לפני שהשופט חותם לה על צו עיכוב יציאה מהארץ.

בדקה האחרונה לפני שמגי, סאם ובן עולים למטוס, צ'יקו רואה אותו וקורא לו. בן רץ אליו והשניים מתחבקים בחום ובריגוש.

מה לדעתי קרה אחרי סוף הסרט?

השופט קבע כי הברחת הילד בן בן-דוד שהינו קטין על ידי התובעת (מגי) ללא ידיעתו של הנתבע (צ'יקו) היא עבירה על החוק וזילזול ברצונו של הנתבע לערער על פסק הדין שבו האם קיבלה לידיה, על ידי שקרים ורמאות, את החזקה על בנה. השופט פסק כי הילד יוחזר לידי האבא (צ'יקו) וכי הוצאתו של הילד שהינו קטין אל מחוץ לגבולות המדינה אסורה בהחלט.

### [עריכה] אבא גנוב 2

אבא גנוב 2
{{{תמונה}}}
בימוי: | אבי כהן
הפקה: | יהודה ברקן
תסריט: | פיני עדן שלמה משיח
שחקנים ראשיים: | יהודה ברקן (יצחק "צ'יקו" בן-דוד) אלונה קמחי (גליה רשף) בן ציון (בן בן-דוד) אריה אליאס (נסים "הדוקטור") אורי שמיר (עו"ד נתן קוגלר)
יהודה אפרוני (בנימין לפיד)
מרים גבריאלי (טובה לפיד)
אילנה ברקוביץ' (אפרת רשף)
ג'ק וידרקר (מייק רוֹת')
רוני בליץ (שרמן)
יעקב כהן (בבר)
דני שגב (רינגו)
זארה ורתניאן (מורדוך)
יעקב בנאי (רב)
אביבה יואל (מורה של בן)
רות גלר (אחות)
אסתי נסים (גב' זילבר)
אסתי זקהיים (אתי)
אהובה בץ (שוטרת)
אלכסיס (רקדנית בטן)

חברת הפצה: | רועי הפקות בע"מ
יצא לאקרנים בתאריך: | 1989
משך הקרנה: | 89 דקות
שפת הסרט: | עברית
תקציב: | -
מוזיקה: | ננסי ברנדס
פרסים: | -
דף הסרט ב-IMDb

צ'יקו הטברייני ובן בן ה-10 עוברים לגור ביפו.

קוגלר הנוכל ויד ימינו שרמן מגישים לבית המשפט דו"ח על מצבו הנוכחי של הילד. הם טוענים כי הילד הוא בן לאב חד-הורי וגדל בתנאי הזנחה.

קוגלר מתקשר למגי ומספר לו כי בכוונתו לדאוג לכך שהילד יועבר למוסד לילדים חוסים, אך מגי לא מסכימה. הוא מרגיע אותה ואומר לה שזה רק זמני, שכעבור חודש-חודשיים הוא ישכנע את השופט שיהיה יותר טוב לילד לגור בבית חם, בחו"ל, עם אמו מאשר במוסד.

המדינה מאיימת לקחת מצ'יקו את בנו ולשלוח אותו למוסד לילדים חוסים.

ההורים של גליה מגיעים מקנדה וסוניה וה"דוקטור" מציגים את עצמם בפניהם כהורים של צ'יקו. צ'יקו מצליח לעשות עליהם רושם.

בן לא מסתדר בכיתה בבית ספרו החדש. הוא היחיד שלא הכין מתנה ליום האם ולפיכך, חבריו לכיתה לועגים לו כי אמא שלו לא בארץ.

צ'יקו הולך לביתה של גליה ובגלל אי הבנה לפיה הוא רואה שם את הלקוח האמריקאי שלה לבוש בחלוק, הוא בטעות חושב שהיא בוגדת בו והוא מנתק איתה את הקשר.

צ'יקו מפליג עם בן בספינה לאי יווני בשם נקסוס. שם הם רבים בגלל שצ'יקו פוחד להודות שהוא כן אוהב את גליה. צ'יקו צועק לבן שהוא כנראה לא מבין שגליה היא לא אמא שלו. בן לא מקבל את זה וצ'יקו סוטר לו.

כשצ'יקו מבלה במסעדה יוונית, בן משחרר את הספינה ויוצא להפליג בים התיכון. צ'יקו מגלה שבן נעלם עם הספינה ובעזרתה של משטרת יוון, הוא עולה למסוק משטרתי. המסוק מגיע אל מעל האונייה. צ'יקו קורא לבן לעצור את האונייה, אך לשווא. צ'יקו קופץ מהמסוק, נפצע קלות בראש ושובר את הרגל. האב והבן מתחבקים ומתפייסים.

בן, בשיתוף פעולה עם בבר, מתמרן את העניינים כך שאבא שלו יתחתן עם גליה ולא ייקחו אותו למוסד לילדים חוסים.

בסופו של דבר, צ'יקו מגיע אל אולם השמחות, על קביים. כשברקע נשמע השיר "אני נשבע" של חיים משה, הוא וגליה עומדים תחת החופה ומתחתנים. כשצ'יקו פותח את בקבוק השמפנייה, הוא מעיף את הפקק על העוגה של קוגלר ומלכלך לו את החליפה. קוגלר אומר בתדהמה "אני לא מאמין".

### [עריכה] אבא גנוב 3

אבא גנוב 3
{{{תמונה}}}
בימוי: | איילת מנחמי
הפקה: | יהודה ברקן
תסריט: | חיים מרין שלמה משיח
שחקנים ראשיים: | יהודה ברקן (יצחק "צ'יקו" בן-דוד) עירית שלג (גליה בן-דוד) בן ציון (בן בן-דוד) גאולה נוני (מריומה) חלי גולדנברג (מגי ויינברג)
אורי שמיר

חברת הפצה: | רועי הפקות בע"מ
יצא לאקרנים בתאריך: | 1991
משך הקרנה: | 83 דקות
שפת הסרט: | עברית
תקציב: | -
מוזיקה: | עדי כהן
פרסים: | -
דף הסרט ב-IMDb

צ'יקו הטברייני ובן בן ה-12 גרים כעת באילת עם גליה ובתה אפרת.

סאם ויינברג, אביו החורג של בן, קנה שטחים באילת, חתם על חוזה והשקיע מיליונים בפרויקט לבניית קניון באזור הנמל שעלול לפגוע בפרנסה של עובדי הנמל ולזרוק עשרות משפחות לרחוב. מי שמייצג את ויינברג הוא ברונו שהוא לא פחות ולא יותר מאשר עוזרו של עורך הדין הנוכל קוגלר.

גליה היא היוצעת המשפטית של מר הופמן, ראש עיריית אילת. המצב הזה יוצר מתח בינה ובין צ'יקו.

בעת הפגנת הדייגים מול בניין ראש העירייה, בן מדבר לליבו של ראש העיר, אך מר קוגלר לא מתרכך, מאחר והחוזה חתום והכל חוקי.

צ'יקו שורף את השלט המכריז על הקמתו הקרובה של הקניון והוא מעודד את עובדי הנמל לצאת להילחם נגד התוכנית הנוראית הזאת.

גליה מתפטרת מתפקידה כיועצתו המשפטית של ראש העיר, צ'יקו סולח לה והיא זוכה בחיבתם ובאמונם של עובדי הנמל. היא מבטיחה להם לטוס לבאר שבע ולהשיג שם בבית המשפט המחוזי צו מניעה זמני כדי שלא ינסו לחדש את בניית הקניון. היא אומרת להם שיש להם סיכוי טוב לקבל אותו.

אחרי שהוא מגלה ששרפו לו את הבית, צ'יקו מתפרץ לתוך הדיסקו שיבא של מלון המלך השלמה עם העוגה לכבוד יום הולדתו של בן. הוא מכה את מר' ברונו ומטיח את העוגה בפרצופו של קוגלר ומכניסים אותו למעצר.

מגי ובעלה מגיעים במטוס לאילת. מגי הולכת לתחנת המשטרה לראות את צ'יקו. היא מציעה לו שבן יטוס איתה לאמריקה שלושה שבועות לחופשת פסח ובתמורה היא תשכנע את בעלה להזיז את הקניון 500 מ' צפונית מהנמל ולבנות לצ'יקו בית חדש ואת ברונו לבטל את התלונה נגדו. צ'יקו לא כל כך מאמין לה. מגי נפגשת עם גליה. היא אומרת לה שהיא מרגישה אשמה על שהיא לא הייתה לצידו של בן ולא ראתה אותו גדל. מגי מבקשת מגליה שתנסה לשכנע את צ'יקו לקבל את ההצעה שלה. אפרת ובן מגיעים ושומעים במקרה את השיחה ביניהן. גליה מבינה אותה כאימא, אך לא כעורכת דין. גליה אומרת למגי שכדאי שתשאל לדעתו של בן. גליה מדברת על זה עם צ'יקו בתאו בתחנת המשטרה. בן אומר לאביו שהוא רוצה לנסוע עם אמו לאמריקה לשלושה שבועות לחופשת פסח, למורת רוחו של צ'יקו. צ'יקו לא יודע אם מגי תתן לו לחזור ובן אומר לו בביטחון רב שאין לו לאן לחזור ושהוא מעדיף אמא באמריקה מאשר אבא בבית סוהר.

בן נפרד מאביו בתא המעצר ומשאיר לו מכתב. צ'יקו קורא את המכתב ומגלה את ההקרבה שבנו מקריב עבורו: בן לא רצה לנסוע לאמריקה ואם הוא עושה זאת, זה כדי שאביו ייצא מהכלא ושהדייגים לא יאבדו את מקור הפרנסה שלהם.

הסמל מקלקל את השעון שלו, משחרר את צ'יקו כמה דקות לפני השעה אחת בצהריים, בניגוד למה שקוגלר אמר לו. צ'יקו רץ לשדה התעופה, בן יוצא מהמטוס שניהם נפרדים בחיבוק חם ומרגש. בסוף צ'יקו נותן לבן לטוס ובן מבטיח לחזור.

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: אבא גנוב

- אבא גנוב 1, במסד־הנתונים הקולנועיים IMDb (אנגלית)
- אבא גנוב 2, במסד־הנתונים הקולנועיים IMDb (אנגלית)
- אבא גנוב 3, במסד־הנתונים הקולנועיים IMDb (אנגלית)

מקור: http://he.wikipedia.org../../../%D7%90/%D7%91/%D7%90/%D7%90%D7%91%D7%90_%D7%92%D7%A0%D7%95%D7%91.html

קטגוריות: סרטי דרמה קומית | סרטים ישראליים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש